Yussif Issaka Jajah

Yussif Issaka Jajah yɛ Ghana amanyɔni ne Ghana mmarahyɛdwa a ɛtɔ so nson wɔ Adehyeman a ɛtɔ so nan no mu ni a ɔgyina Ayawaso Atifi  abatoɔ mpɛsoa no ananmu wɔ Greater Accra Region wɔ National Democratic Congress tekiti so.

 Abrabɔ Ahyaseɛ ne Nwomasua 
Wɔwoo no Ahinime da a ɛtɔ so Aduonu -baako, afe Apem Ahankron ne Aduɔson-nkron (1979). Ɔfiri Bole a ɛwɔ Savannah mantam no  mu wɔ Ghana. Ɔnyaa ne MBA wɔ International Oil and Gas Management mu wɔ University of Dundee a ɛwɔ Scotland, UK aburokyiman mu, mfeɛ Mpem Mmienu ne Du-baako (2011) mu. Ɔsan nso nyaa ne BSc wɔ Akontaabuo mu wɔ UPSA wɔ afe 2009 mu. Ɔsan nso wiee sukuu wɔ Institute of Chartered Accountants a ɛwɔ Ghana.

 Adwumayɛ 
Na ɔyɛ Nhwehwɛmufoɔ wɔ Inter- Ministerial Coordinating Committee on Decentralization wɔ Accra firi mfe Mpem Mmienu ne Du-mmeɛnsa (2013) kɔsi mfeɛ Mpem Mmienu ne Du-nsia (2016). Ɔsan nso yɛ fangoo ne mframagyaa ho Ɔfotufoɔ firi Mfeɛ Mpem Mmienu ne Du-baako (2011) kɔsi mfeɛ Mpem Mmienu ne Du-mmienu (2012) ne MDPI ne Goodwill International.

 Amanyɔsɛm 
Kyiniiɛ amanyɔkuo National Democratic Congress-NDC  no mu ni. yɛ mmarahyɛbadwani ma Ayawaso-Atifi abatoɔ mpɛsoa a ɛwɔ Nkran punpuni  mantam mu no wɔ Ghana.

 N'ankasa Abrabɔ 
Yussif yɛ Nkramoni. Ɔwaree na ɔwɔ mma mmienu.

 Ɔfotufoɔ 
Onimuonyamfoɔ Yussif yɛ ɔfotufoɔ a, ɔtaa tu ne nkrɔfoɔ, titiriw, mmabunu fo berɛ nyinaa. Ɔde afutuo kɔ maa Nima ne Mamobifoɔ , titiriw mmeranteɛ ne mmabaa no sɛ wɔntena  ase na wɔmfa animia ne nsiyɛ honhom mmɔ wɔn bra. Yei sii wɔ nsɛm a ɛkɔɔ so wɔ etutotoɔ a ɛkɔɔ so wɔ Nima ne Mamobifoɔ ntam wɔ Yawada anwummerɛ bi no akyi. Ɔka kyerɛɛ wɔn sɛ. Ɛhɔ ara na ɔnyini, kɔɔ sukuu ne wɔn Boom dii agorɔ baako. Nti sɛ wabɛyɛ mmarahyɛbadwani a, bibiara nni hɔ a ɛkyerɛ sɛ obiara gyina ɔno nko ara ne ho so. Sɛdeɛ ɛteɛ biara no, wɔhia wɔn ho wɔn ho.

Onimuonyamfoɔ Yussif tuu  fo sɛ mmabunu no nyinaa ngyina nea ɛbɛfiri mu aba wɔ asɛm a ɛsii wɔ Nima ne Mamobi ntam  wɔ Yawda no so na wɔnfa ntu wɔn ho fo. Berɛ a ɔde n’afotuo a ɛyɛ anigyeɛ maa Nima nkorɔfoɔ no, ɔsan kaa sɛ ɛyɛ no ya yie  ankasa wɔ ne mu sɛ adeɛ a ɛte saa aba na ne nyinaa mu no, wɔ mmeranteɛ ne mmabaa asetena mu. Na ɔbɛhwɛ ama asomdwoeɛ aba wɔn ntam.

Onimuonyamfoɔ Yussif de  n'abrabɔ mu nsɛm ahodɔ wɔ berɛ a ɔrenyini wɔ mpɔtam a asomdwoeɛ nni mu  te sɛ Nima mu no ho yɛɛ mfatoho maa mmabunu no. “Sɛ onyinii wɔ Nima na  wabɛyɛ mmarahyɛbadwani a, dɛn nti na wɔrentumi nyɛ baako,” na ɛnonom ne ne nsɛm a abubu wɔn akoma ankasa.

Akyire yi ɔhyɛɛ wɔn nkuran sɛ, ɛnsɛ sɛ nkɔmmɔbɔ ahodoɔ a ɛkɔ so wɔ wɔn ntam no kɔ wie atirimɔdensɛm. Wɔbetumi abɔ wɔn nkɔmmɔ a ɛnyɛ aniberesɛm a wɔde ɔdɔ ne  nnamfofa su bɛka nanso ɛnsɛ sɛ ɛkɔsi baabi a ɛbɛgye obi nkwa afiri ne nsam ɛsiane sɛ wɔanyɛ wɔn asedeɛ nti.

Saa berɛ no nyinaa, Polisifoɔ Ɔmanfo Nsɛm sohwɛfo Panin, ACP Kwesi Ofori, a ɔkasa kyerɛɛ nsɛm ho amanneɛbɔfo wɔ polisifo adwumayɛbea ti no ɔka sɛ wɔnkad sɛ ɛnam nsɛm yi so,  sɛ, nnipa mmienu  wɔ polisifoɔ nsam wɔ dwuma a wɔkyerɛ sɛ wodiiɛ wɔ atuo a wɔtotoweɛ wɔ Nima no mu no. Ɛsɛ sɛ obiara bɔ ne ho ban firi nsɛm bi a ɛtete saa ho.

 Baabi a Menyaa Mmoa Friiɛ 

Nkyekyεmu:Ateasefoɔ
Nkyekyεmu:National Democratic Congress-NDC
Nkyekyεmu:Mmarahyɛbadwani
Nkyekyεmu:Ghana mmrahyɛbadwafoɔ 2017–2021